 Avers si revers în istorie Cîteva reflectii cvasi-epistemologice The temptation to write history backward is both omnipresent and perennial Thomas Kuhn Una dintre notele comune multor studii mai mult sau mai putin recente despre Mircea Eliade consta în a-i sublinia pozitia unica, de exceptie, în interiorul istoriei religiilor1 Dar aceasta constatare aproape unanima da loc celor mai diverse interpretari Pentru unul din criticii cei mai înversunati (desi cel mai putin de temut) ai lui Eliade, ea este indiciul caracterului revolut al operei sale, pusa alaturi de operele unor Max Miiller, Andrew Lang si J C Frazer2 Nu este în intentia noastra sa ne lansam aici într-o polemica sterila Sa semnalam totusi ca exista si alte ipoteze, la fel de convingatoare, ce încearca sa explice singularitatea lui Eliade: R J Zwi Werblowsky invoca, de pilda, spectrul exceptional de larg al cunostintelor lui Eliade3, în vreme ce Norman Girardot crede ca el poseda o sensibilitate cu totul speciala ce-i îngaduie sa lumineze fatete necunoscute ale experientei cotidiene4 Ipoteza pe care voi încerca s-o prezint aici este, ma tem, mai ambitioasa Paginile care urmeaza sînt lipsite de orice intentie apologetica si nu pretind deloc sa-i ofere cititorului o demonstratie peremptorie E vorba pur si simplu de cîteva reflectii despre Eliade suscitate de lectura cîtorva lucrari 148 I P CULIANU foarte cunoscute de epistemologie Astfel a aparut ideea ca singularitatea lui Eliade s-ar putea explica nu prin aparte-nenta-i la o paradigma epistemologica depasita, ci, dimpotriva, prin faptul ca opera sa prefigureaza o paradigma care abia începe sa se manifeste Stiu ca terenul pe care ma aventurez e presarat cu primejdii de tot felul Fi-voi iertat de nu voi putea sa le evit pe toate Chiar în acest caz, înca se poate sa ma însel: la urma urmelor, se stie ca noua paradigma epistemologica exista, dar chipul îi este învaluit în mrejele prezentului Ne aflam în singurul moment al timpului în care, chiar evitînd sa scriem "l'histoire â l'envers", n-am putea înca face o "histoire â l 'endroit" fara a cadea în profetie în ce masura epistemologia curenta - ce trebuie deosebita de "paradigma epistemologica"5, a carei durata este relativ lunga - influenteaza exercitiul a ceea ce, în lipsa de ceva mai bun, se cheama "stiinte umane" ? Este sigur ca, deschizînd manualele de lingvistica ori de teoria literaturii si chiar pe acelea legate de disciplinele istorice, se va vedea ca exista în fiecare epoca referinte la un epistemolog de serviciu Consensul este aici mult mai mare decît, de exemplu, în privinta psihanalizei, fapt care poate fi atribuit gradului mult mai ridicat de inaccesibilitate (sau de esoterism) a epistemologiei6 Daca acum douazeci de ani era citat cu sau fara noima KarI Popper, aceasta onoare pare a-i reveni acum lui Thomas S Kuhn7 Or, pentru a împrumuta chiar de la Kuhn o vorba ce-i este pe plac, de la Popper la Kuhn s-a petrecut în epistemologie o "revolutie" care a dus la înlocuirea unei vechi "paradigme" printr-o alta Precum bine a observat un cititor perspicace, JOCURILE MINTII 149 cuvîntul "paradigma" are la Kuhn douazeci si doua de acceptii diferite8 în cazul care ne intereseaza, "paradigma" se refera la o lunga traditie epistemologica, împartasind, de la Descartes la Popper, o anumita conceptie, explicita ori (mai ales) implicita, privind rationalitatea demersului stiintific si caracterul linear si cumulativ al progresului stiintific9 Termenul-cheie al acestei traditii, care nu este în mod necesar legat de o acceptie de ordin teleologic, este acela de evolutie : omenirea este antrenata într-un ireversibil proces de perfectionare (care poate sa nu aiba un scop predeterminat), ce presupune întotdeauna ca etapa depasita e inferioara etapei noi atinse în domeniul stiintelor, acest progres are un caracter în întregime rational, constînd în eliminarea erorilor trecutului prin teorii din ce în ce mai conforme "adevarului" : Elimination of error leads to the objective growth of knowledge - of knowledge in the objective sense It leads to the growth of objective verisimilitude: it makes possible the approximation to (absolute) truth10 Cu nenumaratele-i variante, aceasta a fost efectiv una dintre premisele indiscutabile care au format "paradigma epistemologica", precum si acel Weltbild al Occidentului de pe la 1600 pîna în ajunul celui de-al doilea razboi mondial11 Fata de vechea paradigma epistemologica, "revolutia" lui Kuhn este comparabila cu Reforma lui Luther, iar Kuhn -cu chiar Luther, ceea ce lasa liber pentru Paul Feyerabend, predicatorul anarhismului epistemologic, locul radicalului Thomas Miinzer Anticipînd ceea ce va urma, trebuie deja spus ca Feyerabend n-a devenit epistemolog de serviciu si ca, în pofida popularitatii de care se bucura acum, sînt serioase îndoieli ca va deveni vreodata Cu toate acestea, este putin probabil ca viitorul epistemolog de serviciu sa poata accede la aceasta demnitate fara sa fi asimilat lectia lui Feyerabend12 150 I P CULIANU Sa revenim acum la "revolutia" lui Kuhn în formula sa primitiva (1962), fara a tine seama de edulcorarile succesive pe care le-a suferit din partea propriului ei autor, fortat sa se explice dinaintea acestei moderne Inchizitii care este comunitatea oamenilor de stiinta Feyerabend substituie ideii unei evolutii continue pe aceea de revolutie; altfel zis, progresul n-ar putea avea un caracter cumulativ, din moment ce fiecare revolutie înlocuieste o paradigma prin alta, cele doua fiind incomensurabile S-ar putea concepe de aceea un fel de progres dialectic, conceptie pe care Kuhn n-o îndeparteaza în mod explicit Dar un adevarat progres al stiintelor n-ar avea cum sa existe, daca acest progres însusi nu se raporteaza la notiunea de "adevar" în aceasta privinta, Kuhn este explicit: reintroducînd conceptul de "adevar" în discurs, s-ar ajunge la ideea unui "scop ultim" al omenirii si al cercetarii (stiintifice), idee care caracteriza stadiul teoriilor evolutioniste de dinainte de Darwin13 Fireste, demersul stiintific, care e la fel de dogmatic ca teologia, n-ar putea subzista fara ca manualele sa exalte la nesfîrsit progresele realizate prin "revolutiile" ce afecteaza vreo "matrice disciplinara" Dar, privind lucrurile mai îndeaproape, multe fenomene din fizica moderna par a marca o reîntoarcere la conceptiile aristotelice mai curînd decît la acelea ale lui Newton: progresul exista asadar doar în interiorul unei paradigme date ; el devine un concept relativ deîndata ce se compara mai multe paradigme între ele14 Mai mult înca, nu este necesar ca o noua paradigma sa fie mai buna decît aceea pe care tocmai a înlocuit-o15 în concluzie, pentru Kuhn "logica descoperirilor stiintifice" nu este "logica" deloc : în ea factorul uman este esential si numai dupa ce o noua teorie a fost acceptata de comunitatea stiintifica, uneori pentru motive de ordin estetic, ea este supusa logicii manualelor, care se sforteaza, cu succes, sa arate "rationalitatea" JOCURILE MINTII 151 si necesitatea descoperirii ei Manualele, aidoma Statului lui Orwell, au menirea de a rescrie istoria în raspar16 Daca aceasta "histoire â l'envers" pare a fi trasatura cea niai izbitoare - si, pentru noi, cea mai interesanta - a vechii paradigme, Kuhn enumera, de asemenea, înca trei caracteristici ale comunitatii stiintifice, care se aplica si ele starii de lucruri aflate sub dominatia paradigmei evolutioniste Prima este numita de el insulare (insulation), ceea ce s-ar putea traduce pur si simplu prin izolare, din moment ce, epistemologic, ambele cuvinte provin respectiv din latinescul insula si italianul isola, amîndoua însemnînd "insula": comunitatea stiintifica este deci separata de "continentul" reprezentat de istoria traita A doua caracteristica este esoterismul: bagajul de informatie si de speculatii vehiculate în interiorul insulei stiintifice este inaccesibil celor care traiesc pe continent A treia caracteristica este ortodoxia, o ortodoxie considerata de Kuhn ca si mai îngusta decît aceea din teologie Ortodoxia este fructul utilizarii manualelor17 Aceasta situatie nu se aplica dupa Kuhn decît stiintelor; ea este straina artei, de pilda, dar si filozofiei si disciplinelor "umaniste", al caror studiu este caracterizat printr-un pluralism al scolilor Aceste scoli reprezinta "paradigme" uneori incomensurabile Dialogul între ele este posibil numai prin "traduceri" Evident, Kuhn se însala în ceea ce priveste "disciplinele umaniste", îndeosebi în versiunea lor universitara E adevarat ca pluralismul exista, însa fiecare scoala nu este prin asta mai putin "ortodoxa" în interiorul ei, ceea ce duce inevitabil la un "razboi al scolilor", cele mai norocoase manifestînd cîteodata tendinte imperialiste, între care ocuparea celui mai mare numar posibil de catedre universitare e una din nazuintele minore Pluralismul scolilor, în ciuda echilibrului sau precar, a reusit totusi sa învinga toate tendintele 152 I P CULIANU monopoliste care au avut loc pîna acum Dar care este mecanismul ce-i permite unei scoli sa cîstige teren în detrimentul celorlalte ? Situatia istorica a disciplinelor umaniste, ce reprezinta acum un lux inutil în orice societate care se respecta, suferind astfel toate fluctuatiile inerente starilor de criza în care respectul societatii fata de ea însasi scade uneori în mod sensibil18, le inculca un sentiment de profunda frustrare în fata stiintei Aceasta, da, impune respect, pe cînd arta, filozofia îl cersesc; stiinta creeaza mijloace, pe cînd disciplinele umaniste le absorb; si asa mai departe Starea de frustrare a unora fata de cealalta se traduce printr-un efort constant al disciplinelor umaniste de a maimutari stiinta, spre a încerca sa se justifice în ochii distribuitorilor de mijloace publice, dar si fata de instanta colectiva în general si, desigur, spre a-si asigura hegemonia în interiorul pluralismului scolilor Astfel, de cincizeci de ani sau mai mult, asistam la o miscare a carei remarcabila amploare nu pare sa se fi diminuat decît de curînd: tentativa de a conferi lingvisticii un statut incontestabil de "stiinta" si de a adopta în toate domeniile posibile si imposibile zise humaniora metodologia lingvistica în realitate, asa cum am mai spus-o si în alta parte19, caracterul perfect irational al acestei întreprinderi, a carei retorica de propaganda facea dimpotriva parada de rationalism (popperian), o destina de la bun început esecului Dar cîte nu s-au încercat întru distrugerea pluralismului scolilor! Uitîndu-se ca paradigmele lor sînt incomensurabile si ca, atunci cînd una este tradusa în limbajul alteia, ele se pot revela adesea perfect contradictorii, s-a încercat chiar imposibila conciliere dintre semiotica, aceasta proclamînd autonomia artei, si marxism, care-i proclama heteronomia20! Mult mai mult decît în stiinta, aporiile si ipotezele lipsite de orice fundament au aerul ca nu-i mai descurajeaza pe eroii disciplinelor umaniste, de la cei mai mici la cei mai mari JOCURILE MINTII 153 Pentru a conchide, va trebui din nou sa recunoastem, o data cu Kuhn, ca disciplinele umaniste pastreaza în interiorul lor un pluralism pe care stiinta îl ignora Dar, în fond, numarul scolilor a caror validitate este recunoscuta de anumite instante publice (universitate, scoala, beneficiari, mass-media) este foarte limitat în plus, înauntrul acestor scoli domnesc aceleasi caracteristici pe care Kuhn le rezerva comunitatii stiintifice, adica: izolarea (care, în cazul nostru, este si frustrare), esoterismul (fiecare este specialist în micul sau domeniu : dialectul subakhmimic al limbii copte sau al treizeci si doilea an din viata lui Balzac; fiecare frecventeaza numai colocvii legate de specialitatea sa si-i cunoaste numai pe cei alti cincizeci de specialisti din acelasi domeniu) si ortodoxia (asta din pricina utilizarii acelorasi texte de baza - opera lui Freud ori gramatica limbii copte de W C Till, dar si drept consecinta a raporturilor ierarhice dinlauntrul grupului de specialisti, de care depind sansele de promovare ale fiecaruia; cazul e rar, dar grija fata de ortodoxie a unui maestru l-a împins în mod cert pe unul din discipolii sai la sinucidere Acest mare patron domnea ca un despot în universitatea sa si au existat mari savanti care s-au expatriat fiindca el nu-i agrea Fara sa fie curenta, aceasta situatie ramîne mereu posibila) Nu e deloc de mirare ca în comunitatea disciplinelor umaniste regasim imaginea speculara a comunitatii stiintifice, de vreme ce o aceeasi institutie detine monopolul învatamîntului în amîndoua: universitatea Acest fapt sociologic primar, ignorat de Kuhn, este totusi de o importanta enorma în epoca noastra, cînd libera initiativa este practic exclusa în stiinte si din ce în ce mai putin posibila în disciplinele umaniste Profundele analogii, structurale si functionale, dintre comunitatea stiintifica si scolile recunoscute în disciplinele umaniste ar trebui deci examinate Pornind de la o sociologie critica a universitatii 154 I P CULIANU * JOCURILE MINTII 155 Bineînteles, un studiu de genul acesta nu va putea face obiectul paginilor de fata, care se straduiesc sa ajunga la un subiect anume : opera lui Mircea Eliade Am putut examina pîna aici trasaturile fundamentale pe care Thomas Kuhn le atribuie "vechii" paradigme epistemologice (vechi înseamna revolut, nu disparut; dimpotriva, agonia acestei paradigme înca nu se anunta la scara mare), ca si cele trei caracteristici ale comunitatii stiintifice (izolare, esoterism, ortodoxie), caracteristici perfect aplicabile disciplinelor umaniste Cu toate ca opera lui Kuhn vesteste o noua paradigma epistemologica al carei apostol ar fi Kuhn însusi, în van fi-va cautata la el o delimitare pozitiva a acestei paradigme Singura definitie ce ar putea fi schitata este negativa: stiinta e un proces istoric caracterizat de schimbari radicale într-unui din domeniile ei particulare Starea de dupa "revolutie" nu este obligatoriu mai buna decît înainte Nu exista progres cumulativ si nici apropiere lineara de "adevar" Revolutiile stiintifice nu sînt rationale "Efectul de rationalitate" nu este creat decît postfestum, cînd demersul stiintific se deplaseaza de la "contextul descoperirii" la "contextul justificarii" Doar justificarea manualelor e rationala; descoperirea nu Dar cum se transforma aceste consideratii esentialmente negative într-o metoda pozitiva a noii paradigme epistemologice ? Daca Thomas Kuhn s-a mentinut la stadiul critic, Paul K Feyerabend este acela care a purces la o descriere pozitiva a noii metode în pofida succesului universitar al profesorului Feyerabend, este totusi putin probabil ca aceasta metoda sa poata fi efectiv adoptata de stiintele de mîine Dar, de vreme ce ea reprezinta consecinta radicala a demersului lui Kuhn, este indispensabil sa-i expunem aici trasaturile fundamentale Trebuie de îndata observat ca opera lui Feyerabend, ce poate fi vazuta, cronologic, ca o prelungire a aceleia a lui Kuhn, este esentialmente polemica Ea difera însa de aceea a predecesorului sau prin faptul ca izbuteste sa enunte un principiu metodologic pozitiv, desi de o extrema generalitate : "singurul principiu care nu inhiba progresul este: merge orice, anything goes"21 în realitate, aceasta epistemologie rabelaisiana, al carei caracter provocator nu mai trebuie subliniat, nu e lipsita de profunzime "Anarhismul" (sau "dadaismul") erijat în metoda stiintifica îsi are totusi restrictiile sale operationale ; si se pare ca, fara a exclude nici una din alternativele ipotezelor acceptate, Feyerabend însusi manifesta mult interes pentru mituri: Alternativele de care este nevoie ca miscarea sa continue vor putea fi de asemenea împrumutate din trecut într-adevar, ele vor putea fi luate de oriunde fi-va cineva capabil sa le gaseasca : în vechile mituri si în prejudecatile moderne; în elucubratiile expertilor ori în fanteziile nebunilor"21 "Este deci important ca alternativele sa fie plasate una împotriva alteia, fara a fi izolate si emasculate printr-o forma oarecare de "demitologizare" în contra lui Tillich, Bultmann si a discipolilor lor, trebuie sa privim viziunile asupra lumii din Biblie, din Gilgamesh, Iliada si din Edda ca pe niste cosmologii alternative valabile ce pot fi utilizate spre a modifica si chiar înlocui cosmologiile "stiintifice" dintr-operioada data"13 " Vechile doctrine si miturile "primitive" apar stranii si absurde doar întrucît continutul lor stiintific este fie prost cunoscut, fie deformat de niste filologi si antropologi care n-au nici un fel de familiaritate cu cea mai simpla cunostinta de ordin fizic, medical sau astronomic"24 Si asa mai departe : "- stiinta de astazi poate deveni fabula de mîine, iar mitul cel mai ridicol poate în cele din urma sa devina cea mai solida piesa a stiintei"25 156 I P CULIANU Fiindca ceea ce ne intereseaza aici nu e, în ultima instanta, decît exercitiul istoriei si mai ales al istoriei religiilor, nu mai are rost sa continuam enumerarea virtutilor pe care Feyerabend le atribuie mitului si antropologiei ca disciplina ce se ocupa de mituri Vom lasa deoparte si portretul, la fel de stralucitor pe cît de exagerat, pe care el i-l schiteaza "epistemologului anarhist"26 Tradusa în termenii lui Kuhn, atitudinea lui Feyerabend poate fi rezumata astfel: de vreme ce nu exista progres în stiinta, toate paradigmele se pot dovedi "bune", chiar si acelea care au~fost de mult îndepartate Un mit indian, un ritual vaudou, o sedinta de magie la Florenta, în secolul al XVI-lea, un oracol la populatia joruba, toate acestea pot avea continuturi stiintifice care ramîn sa fie explorate Caci nu e nicidecum vorba de paradigme al caror continut de adevar sa fi fost infirmat de alte paradigme succesive: e vorba doar de paradigme incomensurabile între ele27 Daca Thomas Kuhn constata deja ca nu mai trebuie sa scriem o "histoire â l'envers", Feyerabend ne arata cum va trebui sa procedam spre a scrie o "histoire â l 'endroit" : încercînd sa patrundem teoria, în general perfect coerenta si logica, ce zace în esenta oricarei paradigme Chiar daca intentia noastra ar fi sa trasam aici o posibila istorie a cercetarilor ce intra mai degraba în noua decît în vechea paradigma epistemologica, o astfel de întreprindere ar fi prematura, nemaivorbind ca exagerata pentru puterile noastre Am voi totusi sa mentionam aici numele unui cercetator, regretatul Daniel Pickering Walker, a carui grandoare, eclipsata de altii, nu se bucura înca de recunoasterea meritata Walker a încercat, într-o serie de lucrari28, sa reconstruiasca o "histoire â Vendroit" a ideilor Renasterii, în care a pus în evidenta caracterul perfect coerent al teoriilor stiintifice (din epoca) privitoare la magie29 JOCURILE MINTII 157 Cum a fost pronuntat un prim nume, gheata a fost sparta Si, înainte de a-l pronunta pe acela al lui Mircea Eliade, de care acest articol are a se ocupa, altele îmi vin în minte Din nefericire, ar fi imposibil sa vorbim aici despre ele detaliat Sa mentionam totusi tentativa, stralucita si îndrazneata, facuta de Wendy O'Flaherty, care, constienta de pluralismul paradigmelor si de conflictele dintre ele, ne propune o metodologie numita de ea a "cutiei cu scule" {toolbox approach)30, adica o abordare flexibila efectuata cu instrumentele pe care obiectul însusi le reclama prin reluari separate Si oare n-am ajuns astfel, piezis, la fascinantele probleme ale hermeneuticii în formula, profunda si influenta, a lui Paul Ricoeur31 ? Rezervîndu-mi dreptul de a reveni cu un alt prilej asupra acestor nume, le parasesc acum pentru a ma concentra asupra figurii lui Mircea Eliade în privinta lui, analiza va avea doua parti: în prima, de ordin negativ, voi acumula argumente spre a demonstra ca Eliade n-a împartasit niciodata principiile si metodele vechii paradigme epistemologice; în cea de-a doua, de ordin pozitiv, voi încerca, atît cît este posibil, sa fixez rolul sau în formarea noii paradigme Si o voi face cu ajutorul unui exemplu ce ilustreaza una din modalitatile practicii istorice pe care aceasta tînara paradigma ne face deja s-o degustam Este aproape evident faptul ca Mircea Eliade nu se înscrie deloc în vechea paradigma Deoarece ar fi inutil sa citez textele doveditoare, ma limitez sa expun în principal concluziile cercetarilor pe care le-am început deja în alta parte32 Aceste concluzii, dupa cîte cred, n-au facut decît sa fie confirmate de lucrarile despre Eliade aparute de atunci33 158 I P CULIANU într-o întreaga serie de lucrari despre alchimie34 publicate dupa 1934, M Eliade insista asupra a ceea ce astazi a devenit un loc comun numai datorita operei sale: ca, în cazul chimiei, nu trebuie sa-i scriem istoria în sens invers pentru a ajunge pîna la alchimie Dimpotriva, alchimia este o întreprindere esentialmente diferita, prin telurile si presupozitiile ei filozofice, fiziologice etc, de chimia moderna35, în termenii lui Kuhn, s-ar putea spune ca paradigmele chimiei si alchimiei sînt cu totul distincte si incomensurabile între ele Acesta este probabil exemplul cel mai clasic demonstrînd distanta pe care o ia Eliade fata de epistemologia progresului cumulativ : nefiind nicidecum vorba de întreprinderi comparabile între ele, chimia n-ar avea cum sa fie "superioara" alchimiei Or, e suficient sa deschizi toate istoriile stiintelor care se inspira din principiile evolutionismului ca sa vezi ca succesiunea cronologica a paradigmelor este mereu interpretata în termeni de progres Nefiind singurul si nici probabil primul autor al noii interpretari, M Eliade este incontestabil unul dintre pionierii ei si de asemenea cel mai influent aparator al ei fata de public Problema alchimiei nu este izolata pentru Eliade; si îl aflam enuntînd, deja din 1937, principiul fundamental al noii epistemologii a lui Kuhn Pasajul respectiv este suficient de important pentru a face obiectul unei citari literale: Vom încerca sa dovedim ca istoria vietii mentale a omenirii, departe de a însemna o necontenita evolutie, e strabatuta si de un ritm al degradarii si al mortii intuitiilor fundamentale; si ca aceasta descompunere lenta a unor sinteze mentale întru nimic inferioare sintezelor care au urmat poate fi reconstituita în etapele ei mai importante36 "Sinteza mentala" va continua de aici înainte sa semnifice pentru Eliade ceea ce am numit Weltbild: o paradigma JOCURILE MINTII 159 de ordin foarte general, un Jramework of thought" valabil pentru o întreaga epoca Se întrevede deja una din partile pozitive ale demersului eliadian: aceea care-l va face sa încerce a reconstrui mai multe "cadre de gîndire", mai multe Weltbilder, fara sa le aplice principiul evolutionist al ameliorarii continue (Punctul de plecare al acestei pozitii a lui Eliade nu ne intereseaza acum; promitem sa revenim la el în alta parte A se vedea, în principal, studiul nostru Mircea Eliade und die blinde Schildkrote) într-adevar, ceea ce caracterizeaza opera lui Eliade mai mult decît oricare alta opera de istorie a religiilor este, pe de o parte, cum spune Douglas Allen, "atitudinea sa hotarît antireductio-nista31" si, pe de alta, profundul sau respect pentru cel mai insignifiant în aparenta fapt religios Sub acest aspect, nu s-ar putea nascoci o mai mare enormitate teoretica decît aceea de a-l plasa pe Eliade alaturi de evolutionistul Frazer si de reductionistul Max Miiller Pledoaria lui Eliade pentru autonomia religiosului provine, între altele, din fenomenologia religioasa38 Raporturile sale cu fenomenologia ramîn înca de elucidat39, dar comparînd scaderea interesului public pentru aceasta disciplina (ceea ce nu vrea sa semnifice deloc ca ea a fost "depasita", precum cred înca unii savanti, ei însisi depasiti) cu destinul exceptional al operei lui Eliade, s-ar putea spune ca la Eliade fenomenologia paraseste paradigma evolutionista în care se mai afla înca pe vremea lui G van der Leeuw, oferindu-si cele mai importante rezultate cucerite întru construirea unei noi paradigme epistemologice Proiectul ambitios al Tratatului de istorie a religiilor, precum si al altor carti ale lui Eliade, ca Le Mythe de l'eternei retour, Le Sacre et le profane, Aspects du mythe, Naissances mystiques si Histoire des croyances et des idees religieuses, este de a restabili principiile cele mai generale care stau la baza acelui ,/ramework of thought" al omului 160 I P CULIANU societatilor arhaice opus "omului modern" Aceste harti la scara infinitezimala pe care le traseaza el unei paradigme extrem de vaste au suscitat uneori perplexitatea colegilor al caror teritoriu abia cuprindea una-doua tari si ale caror unelte de lucru nu ieseau din granitele unei singure scoli De unde si acele critici înversunate de care ne vorbeste Norman Girardot în eseul sau40 Nu ne vom ocupa aici de toate acestea; vor decide poate altii referitor la micimea scarii folosite în istoria ideilor Credincios programului de descriere a paradigmelor pe care-Lconcepuse înca din tinerete, Eliade se consacra unor cercetari asupra unor "cadre de gîndire" mai putin vaste, ca acelea tinînd de yoga si de samanism (Chiar si aceste doua paradigme au fost considerate ca prea largi de catre "specialisti" ; Eliade si-a atras chiar din partea unuia dintre ei epitetul de "saman" : contrariul lui "stiintific" Dar, totodata, sub influenta curentului counter-culture - Th Roszak în special -, acest epitet devenea foarte flatant Este interesant ca dupa 1968 Eliade a refuzat sa devina unul din idolii contraculturii californiene, pe care totusi o alimentase cu alternative, si a luat o atitudine defavorabila fata de revoltele studentesti - a se vedea Fragmente d'un journal) Ar trebui deschisa aici o paranteza pentru a analiza atitudinea fata de Eliade a reprezentantilor consacrati (în sensul vointei lor de a-i apartine) ai noii paradigme epistemologice în antropologie Cum am aratat în alt loc41, aceasta atitudine este ambigua: ea merge de la critica distructiva a lui T Alliband, care-i reproseaza ca nu recunoaste "tiparele de gîndire" arhaice drept o alternativa valabila a Weltbild-ulni modern42, pîna la devotamentul lui Hans Peter Duerr, care-si da osteneala de a alcatui trei mari volume în onoarea sa (1983-l984) Fara a fi explicit în acest punct, Duerr, care este prieten cu Feyerabend si în mod sigur unul dintre JOCURILE MINTII 161 reprezentantii cei mai marcanti ai noii paradigme epistemologice în antropologie, recunoaste în Eliade, daca nu un coleg mai în vîrsta, cel putin un venerabil precursor Criticile pe care Eliade le suscita din partea "antropologiei anarhice"43 se explica, cred, prin prudenta academica pusa cîteodata de Eliade în judecarea "tiparelor de gîndire" analizate, în care el nu pare sa recunoasca alternative valabile pentru stiinta moderna Fara sa lamureasca lucrurile prea bine în acest sens, M Eliade pare a avea pentru stiinta mai mult respect decît ar trebui: de unde, spre exemplu, tentativa lui de a regasi analogii între anumite propozitii mistice si unele metafore curente din fizica moderna Pentru noua paradigma, aceasta atitudine este naiva : paradigma misticii si aceea a stiintei sînt incomensurabile; se poate foarte bine opune în bloc paradigma mistica, în calitatea ei de alternativa, paradigmei cuantice, de pilda, dar nu serveste la nimic sa le compari între ele44 Cît despre criticile pe care Eliade le-a suscitat în establishment-ul universitar, acestea se explica si mai usor prin faptul ca el n-a respectat niciodata cele trei caracteristici/ reguli ale comunitatii stiintifice: izolarea, esoterismul si ortodoxia într-adevar, Eliade a frecventat întotdeauna putin congresele, s-a sustras unei specializari riguroase în profitul unui vast domeniu de cercetare si a întretinut contacte cu personalitati din lumea stiintelor si artelor dincolo de cercul propriilor sale ocupatii în plus, în scrierile sale el nu s-a adresat colegului sau expert în yoga si în samanism, ci publicului mediu, în cautare de informatie accesibila si riguroasa în fine, nefiind membru al unei scoli - decît poate al scolii fenomenologice care începea sa se dizolve cînd el îsi facea intrarea în ea -, problema unei metodologii ortodoxe nici n-ar avea cum sa se puna în cazul sau Public versus izolat, exoteric versus esoteric, heterodox versus ortodox, toate acestea pot supara o comunitate care asculta 162 I P CULIANU de regulile izolarii, esoterismului si ortodoxiei Asta-l face pe Eliade, în termenii lui Kuhn, mai degraba divergent decît convergent si chiar highly divergent Dar aceasta totala insubordonare la legile grupului poate fi la fel de bine interpretata ca un semn de apartenenta la noua paradigma epistemologica, care este anti-ortodoxa prin definitie, anti izolationista din vocatie si anti-esoterica din convingere -desi, altminteri, ar fi usor de obiectat ca o stiinta care va cauta alternative valabile în alte "tipare de gîndire" va ajunge la un dublu esoterism sija o dubla izolare; faptul ca, în aceste conditii, ortodoxia devine inevitabila, ni se pare destul de limpede Cînd am stabilit planul acestui eseu, credeam ca e necesar sa prezint la sfîrsit pe unul din reprezentantii tipici ai "noii antropologii" si Hans Peter Duerr îmi paruse cel mai potrivit Fara sa fi abandonat acest proiect, cred ca el nu-si mai are locul aici Va fi de-ajuns, pentru moment, sa enumeram caracteristicile cele mai frapante ale operei deja importante a lui Duerr45 Este foarte interesant ca, în timp, Duerr se apropie din ce în ce mai mult de Mircea Eliade în cartea sa Traumzeit, despre care W O'Flaherty a scris recent o recenzie stralucita46, Duerr rezerva mult mai mult loc discutarii teoriilor decît discutarii materialelor religioase Si formula teorii alternative, cu un caracter stimulant, dar aleatoriu N-avem a ne mira ca institutia universitara a facut acestei carti o primire atît de proasta, cu atît mai mult cu cît autorul ei îsi batea joc de toate scolile, de la marxism si "habermarxism" (jocul de cuvinte îi apartine) la neo-pozitivism47 în ultima-i carte, Sedna, descrierea Weltbild-uM vînatorilor primitivi este în întregime bazata pe studiul materialelor Interpretarea e foarte curajoasa, dar nu aleatorie Ea va avea cu ce sa-i JOCURILE MINTII 163 socheze pe gravii specialisti în preistorie, dar Duerr nu-si prea face griji Judecind dupa aceasta carte, cu exceptia caracterului prea peremptoriu al afirmatiilor sale si prea clar al sentimentelor, Duerr pare angajat în descrierea unei paradigme în maniera lui Eliade, fara sa se mai sinchiseasca de caracterul ei, alternativ sau nu, în raport cu stiinta Ca si la Eliade, e vorba de o alternativa între Weltbilder si Duerr îsi îndreapta putin naiv preferinta catre Weltbild-ul vînatorilor, deoarece, dupa el, acestia ar fi "iubit viata" asa cum e ea, fara melancolia agricultorilor si "depersonalizarea" misticilor acosmici La drept vorbind, nu stiu în ce masura Duerr apartine mai mult decît M Eliade "noii paradigme" Dar mi s-a parut extrem de instructiv sa citez aici cazul sau, pentru ca nimanui nu i-ar trece prin minte sa-i conteste lui Duerr aceasta apartenenta, în timp ce pentru Eliade ea nu este de ordinul evidentei La prima vedere, s-ar zice ca diferenta esentiala dintre Eliade si Duerr consta în libertatea aproape totala pe care acesta din urma si-o ia fata de prejudecatile establishment-ului academic, pe care, de altfel, l-a parasit Daca dreptatea este de partea lui Kuhn, a lui Feyerabend, a lui Duerr (si, în aceste pagini, a mea însumi), noua paradigma epistemologica, o realitate de foarte vaste proportii, ar trebui sa sfîrseasca prin a se impune la capatul unor lupte înversunate ce vor dura zeci si poate chiar sute de ani (sau în mod brusc, în urma vreunui cataclism; dar alte paradigme i-ar face atunci concurenta) în aceasta perspectiva, Duerr ar trebui sa fie instalat cu onoare la o catedra de antropologie Cu toate acestea, data fiind imensa rezistenta pe care o noua paradigma trebuie sa se pregateasca s-o înfrunte, pariul nu este pierdut nici daca Duerr nu va ajunge în universitate, cu atît mai mult cu cît, dupa cîte cred, vîrsta limita spre a deveni Beamte este, în Germania Federala, de cincizeci ori cincizeci si doi de ani De faptul ca "noua paradigma" se va instaura sau nu depinde, fireste, opinia pe 164 I P CULIANU care o vor avea despre Eliade generatiile viitoare în ce ne priveste, credem a fi demonstrat ca, nefîind omul trecutului, el apartine acestui viitor înca ipotetic între aceste doua dimensiuni ale inexistentului - ceea-ce-nu-mai-este si ceea ce-nu-este-înca -, opera lui Eliade a avut privilegiul rar de a se bucura de prezent Traducere din franceza de Dan Petrescu Note 1 Vezi, de ex , I P Culianu, Mircea Eliade, Assisi, 1978 [vezi ed rom : Mircea Eliade, trad de Florin Chiritescu si Dan Petrescu Prefata de Mircea Eliade, postfata de Sorin Antoni, Bucuresti, Nemira, 1995, 19982 - n ed ]; Douglas Allen, Mircea Eliade et le phenomene religieux, Paris, Payot, 1982; Norman Girardot, "Introduction Imagining Eliade: A Fondness for Squirrels", in N J Girardot - M Linscott Ricketts (ed ), Imagination and Meaning The Scholarly and Literary Worlds of Mircea Eliade, New York, The Seabury Press, 1982, pp l-l6; Ugo Bianchi, "Einige methodologische Uberlegungen zu Mircea Eliade als Religionshistoriker", in H P Duerr (ed ), Die Mitte der Welt Aufsatze zu Mircea Eliade, Frankfurt, Suhrkamp, 1984, pp 95-l05; Guilford Dudley III, "Eliade und Jung Der Geist von Eranos", ibidem, pp 35-46 etc 2 G Dudley III, art cit 3 R J Zwi Werblowsky, "In nostro tempore", în Duerr, Mitte der Welt, pp 128-l37 4 N J Girardot, art cit , pp 12-l3 5 De buna seama, adevaratii oameni de stiinta neaga acestor discipline predicatul de "stiinte" Cît despre oamenii de litere, ei au avut multa vreme convingerea ca lingvistica ar fi o "stiinta" Nu e loc sa examinam aici aceasta pretentie curenta înca Rezultatul ei, pe planul învatamîntului si al cercetarii, a fost legitimarea oricarei abordari ce se inspira din metodologia lingvistica E uimitor cum niste premise uneori puerile (precum aceea ca structura semantico-simbolica a unui text literar trebuie sa-i prelungeasca structura morfo-sintactica) JOCURILE MINTII 165 au prilejuit totusi opere remarcabile Este cazul, binecunoscut în epistemologie, în care o ipoteza falsa genereaza totusi o reflectie viabila 6 Am fi tentati sa spunem ca dintr-o suta de carti lizibile de psihanaliza doar una e de epistemologie, dar ar însemna sa uitam astfel cantitatea de carti, cîteodata excelente, ce se ocupa de teoria unui grup special de stiinte sau chiar de epistemologie generala, fara sa pretinda cu toate acestea la harisma de "lucrari de serviciu" De altminteri, este foarte caracteristic faptul ca lucrarile de epistemologie importante si totodata populare si-au vazut întotdeauna punctul de plecare în fizica 7 E de-ajuns sa deschizi la întîmplare un bun manual - îl nimeresc acum pe L Renzi, Introduzione alia filologia romanza, Bolognia, 19782 (1976), pp 12-l5 - pentru a afla din paginile introductive referinte la Kuhn, urmate de "aplicatii" Asta înseamna ca, paisprezece ani dupa aparitia cartii lui Kuhn, un lingvist îi recunoaste incontestabila autoritate, superioara, desigur, aceleia a lui Popper 8 Cf Thomas S Kuhn, The Structure of Scientific Revolutions, Chicago, 19702 (1962), v Postscriptum la editia a Ii-a, p 181 9 în majoritatea cazurilor, ceea ce Kuhn întelege prin "paradigma" se refera la un model implicit care exista într-un sector particular al stiintei "Revolutia" are drept rezultat abolirea unei astfel de paradigme si înlocuirea ei printr-o alta Este totusi legitim sa concepem niste paradigme mai încapatoare si niste revolutii cu un caracter mai vast decît cele ce afecteaza fizica Paradigma epistemologica, de pilda, are o durata mult mai mare si o anvergura mult mai generala decît paradigmele succesive ale sectoarelor particulare din fizica De vreme ce orice revolutie implica un nou fel de a vedea lumea (pe care Kuhn o numeste o lume noua), este îndreptatit sa spunem ca lumea epistemologiei lui Kuhn nu e aceeasi cu lumea epistemologiei lui Popper Ele sînt incomensurabile, nu au o unitate de masura comuna Conceptul largit de "paradigma" este de o exceptionala valoare pentru istoricul mentalitatilor O astfel de paradigma este un Weltbild, tot agregatul de conceptii, explicite si implicite, despre lumea dintr-o epoca data Paradigma epistemologica face si ea parte din Weltbild, asupra caruia exercita de altfel o influenta profunda 166 I P CULIANU 10 K R Popper, "Epistemology without a knowing Subject", in Logic, Methodology, and Philosophy, Amsterdam, 1968, p 351, citat de H P Duerr, M Dieu - ni metre Anarchische Bemerkungen zur Bewusstseins - und Erkenntnistheorie, Frankfurt, 19852 (1974), p 21 11 Este neîndoielnic ca aceasta conceptie despre progres a fost abandonata de unii dintre cei mai înversunati partizani ai ei -precum H G Wells, de exemplu - în ajunul celui de-al doilea razboi mondial în epistemologie, a fost pusa în discutie de Thomas S Kuhn în 1962 si dupa aceea, într-o formula mult mai radicala, de Paul K Feyerabend 12 Am fi tentati sa spunem: "fara a raspunde obiectiilor lui Feyerabend" Dar cea mai mare parte din aceste obiectii se caracterizeaza prin aceea ca nu li s-ar putea da un raspuns S-ar putea totusi concepe o scolastica pornind de la Feyerabend, spre a încerca unificarea tuturor domeniilor ce compun Weltbild-ul epocii noastre Spre exemplu, unul din posibilele ei puncte de plecare ar fi sociologia înyatamîntului universitar, în scopul unificarii criticii epistemologice din toate stiintele admise etc 13 Kuhn, op cit , pp 170-l71 14 Ibid , pp 136-l43 15 Ibid , p 108 16 Ibid , pp 138s, 167 17 Ibid , pp 164-l65 18 în timpul unei perioade de recesiune economica precum aceasta pe care o traversam, scaderea respectului public fata de universitate poate merge foarte departe Toate acestea ne fac sa întrevedem riscul enorm care exista atunci cînd asupra învatamîntului se exercita controlul public într-un interviu plin de umor ("Ziircher Geschnetzeltes Ein interview mit Professor Feyerabend", în H P Duerr, Satyricon Essays und Interviews, Berlin, 1982, pp 35-40), Hans Peter Duerr îi aminteste aceste riscuri lui Paul Feyerabend, partizan al hegemoniei instantei sociale asupra stiintei Iata o noua problema pe care numai o sociologie a universitatii, serioasa si responsabila, ar putea-o înfrunta în mod corect JOCURILE MINTII 167 19 V Les fantasmes de la liberte chez Mihai Eminescu în I P Culianu (ed ), Libra (Festschrift Noomen), Groningen/Dordrecht, 1983, pp 114-l46, mai ales 114-l29 [v versiunea româneasca: Fantasmele libertatii la Mihai Eminescu, în Ioan Petru Culianu, Studii românesti I, Bucuresti, Nemira, 2000, pp 82-l21 -n ed ] 20 Ibid , p 123 21 Paul Feyerabend, Against Method Outline of an anarchistic theory of Knowledge, London, 19782 (1975), p 23 22 Ibid , p 46 23 Ibid ,p 46n l 24 Ibid , p 49 25 Ibid ,p 52 26 Ibid ,p 189 27 Feyerabend evita termenul "paradigma" ; îl prefera pe acela de Jrameworks of thought (action perception)", care are o aplicabilitate mai larga si în acelasi timp mai precisa Despre incomen-surabilitate, v ibid , pp 271 sq 28 D P Walker, Spiritual and Demonic Magic from Ficino to Campanella, London, 1958; Unclean Spirits, London, 1981 s a 29 V , în aceasta privinta, cartea noastra, Eros et Magie a la Renaissance, Paris, 1984 30 V W Doniger O'Flaherty, Women, Androgynes, and other Mystical Beasts, Chicago-London, 1980, pp 5sq 31 V mai ales Paul Ricoeur, Le conflict des interpretations, Paris, 1967 Este evident ca problemele hermeneuticii lui Paul Ricoeur ne-ar putea furniza o interpretare alternativa a situatiei pe care încercam s-o expunem aici din punct de vedere epistemologic Ea va face, speram, obiectul unui viitor studiu 32 în cartea citata supra, n 1 si în mai multe articole 33 Am înregistrat cea mai mare parte din aceste lucrari în "M E at the Crossroad of Anthropology", în Neue Zeitschrift fiir Systematische Theologie und Religionsphilosophie, pp 123-l31, mai ales 130-l31 [v versiunea româneasca: "Mircea Eliade la rascrucea antropologiilor", în Ioan Petru Culianu, Studii românesti I, ed cit , pp 367-379 - n ed ] 168 I P CUUANU 34 Vezi ultima editie din M Eliade, Forgerons et Alchimistes, Paris 1977 35 Vezi pentru esential, cartea mea, Mircea Eliade (1978), pp 48-53 36 Cosmologie si alchimie babiloniana, Bucuresti, 1937, p 18 37 D Allen, op cit , p 44 38 Vezi art mm cit , n 33 supra, p 123 39 Cf cartea mea, Mircea Eliade (1978), pp 146-l50 40 N Girardot, art cit , pp 1l-l2 41 V n 33 supra, pp 127 si 129 42 Terry Alliband, "Lobe das Primitive - Verfluche das Moderne! ", în H P Duerr (ed ), Sehnsucht nach dem Ursprung Zu Mircea Eliade, Frankfurt, Syndikat, 1983, pp 59-70 Alliband îi reproseaza lui Eliade apartenenta la paradigma evolutionista Cu toata evidenta, el nu avea cunostinta de eseul lui Eliade, Folklorul ca instrument de cunoastere din 1937, publicat în trad franceza în L'Herne, 33, Paris, 1978, pp 172-l81; pentru interpretarea lui v studiul meu M E at thesCrossroad , pp 127-l28 43 Am mai putea-o numi "noua antropologie", dar mi se pare ca în Franta aceasta expresie desemneaza alte scoli 44 Vezi excelenta carte a lui Basarab Nicolescu, Nous, la particule et le monde, Paris, 1983, care evita minunat aceasta capcana 45 Despre aceasta opera exista deja o culegere de articole editate de R Gehlen si B Wolf: Der glaserne Zaun Aufsatze zu Hans PeterDuerr's "Traumzeit", Frankfurt, Syndikat, 1983 Celebrul sau Traumzeit a aparut în 1978 (W O'Flaherty a publicat recent o recenzie elogioasa la traducerea engleza a acestei carti în New York Review of Books) Ultima sa carte, Sedna oder die Liebe zum Leben, a aparut în 1984 Am publicat în History ofReligions recenzii ale acestor doua carti 46 Vezi nota 45 47 Vezi contributia mea [ "Wer hat Angst vor Hans Peter Duerr ? " -n ed ] la volumul Der glaserne Zaun (n 45 supra), pp 263-4 